એ સમયે સવારી માટે મંદિરમાં ઉંટ, ઘોડા,બળદગાડા,માફો વગેરે સાધનો હતા જ .સંત પ્રણાલિકાની પરંપરાની ભક્તિ ભાવનાથી સેવકો જે વાલમ ગામના હતા તેમને વેલ(માફો) અર્પણ કરવાની અમર ભાવના પ્રગટી અને વેલ (માફો) સંપૂર્ણ સનમાન અને સ્વાગત સાથે શ્રી ગુરૂદેવશ્રી ને અર્પણ કર્યો તે સમયે ઘણા મહાન સંતો સેવામાં સક્રિય હતા. તેવા મહાત્માઓમાં કોઠારી સ્વામી શ્રી મહાદેવગિરિજી, સ્વામીશ્રી મણિગિરિજી,સ્વામીશ્રી કાશીગિરિજી,સ્વામીશ્રી આનંદગિરિજી, ભંડારી સ્વામીશ્રી ખુમગિરિજી, અવધૂત સ્વામિશ્રી ચરણગિરિજી મહારાજ, બોડા બાવા સ્વામી સોમવારગિરિજી વગેરે સંતો સંસ્થાની સેવામાં તન મન થી પુરૂષાર્થ કરતા હતા.